text: God plads i skolebussen
  05 april 2013 kl. 08.42
  Konflikten mellem KL og lærerne mærkes også i skolebusserne, hvor der er god plads i disse dage.
  Men selv om det er småt med elever der skal transporteres til og fra skole, så kører de meget tyndt besatte skolebusser deres daglige rute alligevel.
  Det skyldes, at skolebusserne også er en del af det normale offentlige bus-net - men nu er der blot god plads til alle andre passagerer.
  TV SYD var fredag morgen med en tur i skolebus nummer 561, der kører mellem Sønder Hygum og Rødding.
  Normalt har chaufføren cirka 50 skolelever med, men i dag var det antal reduceret til 10.
  Kom med en tur i skolebussen i TV SYD Nyheder kl. 19.30.
  